open-index/open-wikipedia-markdown huggingface dataset:
Freddy de Ruiter

**Freddy de Ruiter** (født 1969) er en norsk politiker. Han var innvalgt på Stortinget fra Aust-Agder for Arbeiderpartiet fra 2005 til 2017 og var vararepresentant i periodene fra 1993 til 2001.

Freddy de Ruiter er utdannet cand.mag. fra Høyskolen i Agder, Universitetet i Bergen og Universitetet i Oslo og arbeidet som lærer og adjunkt i årene 1998–2005. Han var fylkessekretær i Aust-Agder AUF 1993–96 og 1997–98. Han satt i Arendal bystyre som representant 1991–95 og i Aust-Agder fylkesting 1995–2007. Freddy de Ruiter var medlem av AUFs sentralstyre 1996–98 og leder av Arendal Arbeiderparti fra 2004 til 2006.

Han meldte seg ut av Arbeiderpartiet og inn i Sosialistisk Venstreparti i 2019.

Han er gift med Inger Brokka de Ruiter som er varaordfører i Arendal (2023-2027).

## Stortingskomiteer
* 2013–2017 medlem i Helse- og omsorgskomiteen
* 2013–2017 medlem i Valgkomiteen
* 2009–2013 medlem i Transport- og kommunikasjonskomiteen
* 2005–2009 medlem i Kirke-, utdannings- og forskningskomiteen

## Referanser


## Eksterne lenker
* 
*
Vaskebjørn

**Vaskebjørn** (*Procyon lotor*) er et lite rovpattedyr i halvbjørnfamilien som holder til i skogområdene fra Canada til Panama. Arten er den mest vanlige av alle halvbjørnene. Arten listes ikke her med underarter, men mange taksonister regner flere av de andre medlemmene av gruppen / underfamilien vaskebjørner (Procyoninae) som nettopp underarter av *Procyon lotor*.

Vaskebjørner er grå over det meste av kroppen. De har karakteristiske mønstre i ansiktet og halen. Kroppslengden er på omkring 55 cm og halens lengde er omkring 30 cm. Et kjennetegn på vaskebjørn er at rovtannen er mindre spiss og mindre utviklet enn hos andre rovdyr som er mer spesialiserte kjøttetere. De oppholder seg mest i skogområder og klatrer gjerne i trær. De oppholder seg også i nærheten av vann hvor den fanger fisk. I områdene lengst mot nord sover vaskebjørner vintersøvn.

Vaskebjørner anses iblant som skadedyr. Noen steder har de vært beryktet for tyveri av hønseegg. Vaskebjørner har også vært holdt i fangenskap, og de har kunnet bli svært tamme. Skinnet deres er ettertraktet, og kan nyttiggjøres på flere måter.

Vaskebjørnens paring foregår vanligvis i januar/februar, gjerne i hule trestammer og huler, de får kull på fire til fem unger og føder i april/mai

Vaskebjørner spiser blant annet smådyr som lever i vann, insekter, mark, fugleegg og også bær og frukt.

Forvillede bestander av vaskebjørn finnes i Japan, Kaukasia og Tyskland med tilgrensende områder. Det er flere udokumenterte rapporter om forvillede vaskebjørner i Norge tilbake til 1945. To sikre observasjoner ble gjort i Fana i Bergen i 2004. Det ene dyret ble skutt, og det andre forsvant. Arten er ikke funnet i Norge i ettertid. I Norsk svarteliste 2007 ble vaskebjørn vurdert til *høy risiko*, og i Fremmedartslista 2023 er den vurdert til å være en dørstokkart med *svært høy risiko* på grunn av stort invasjonspotensial og middels økologisk effekt.

## Referanser




## Litteratur
* 
* 
* 
* 
* 

## Eksterne lenker
*
Frilanser

En **frilanser** er en person som ikke har fast arbeidsgiver, men som tar oppdrag for forskjellige oppdragsgivere. Det gjelder journalister, skuespillere, fotografer, tegnere, musikere, influensere, oversettere, konsulenter og andre som ikke har fast stilling eller ansettelse i en avis, et forlag, et teater eller hos en annen arbeidsgiver. De jobber uavhengig som selvstendig næringsdrivende, ofte i enkeltmannsforetak.

## Frilanser definert i Folketrygdloven
Ifølge Folketrygdlovens § 1-9 er en frilanser enhver som utfører arbeid eller oppdrag utenfor tjeneste og mottar lønn eller honorar for enkeltstående oppdrag uten å være fast eller midlertidig ansatt. Andre begreper for frilanser er «oppdragstaker», «ikke-ansatt lønnstaker», «ikke selvstendig næringsdrivende» eller «lønnstaker utenfor tjenesteforhold». Oppdragsgiver for en frilanser, skal trekke skatt av godtgjørelsen dersom frilanseren ikke er selvstendig næringsdrivende og oppdragsgiver må dessuten betale arbeidsgiveravgift.

## Etymologi
Ordet kommer av det engelske «freelance», det vil si «fri lanse», altså en ridder eller leiesoldat som tok arbeidsoppdrag for den som betalte best. «Å frilanse» betyr «å jobbe frilans», det vil si som frilanser.

## Referanser


## Se også
* Folketrygden (Norge)
* Lønnsarbeid
* Arbeidsmarked

## Eksterne lenker
* Hva er en frilanser? – Altinn/Hjelp til regelverk

### Norske frilanstjenester
* Frilansinfo.no &ndash; Informasjonsportal av og for frilansere, med guide til start av frilansforetak, diskusjonsforum for frilansere m.m.
* Frilansbasen &ndash; Oversikt over norske frilansere innenfor de fleste kategorier.
* Frilanskatalogen &ndash; Norsk Journalistlags frilansdatabase.
* Frilans! En komplett håndbok for frilansere &ndash; Frilanshåndbok av Atle Hansson
* Frilansernorge - Norsk nettsted for frilansere.
Aglon

**Aglon** (Sindarin: *Det Trange Pass*) er et trangt fjellpass i J.R.R. Tolkiens fiktive verden, Midgard. Det er plassert mellom de to høye fjellveggene, med Dorthonion til vest og Himring til øst. 

Det var et svært viktig strategisk punkt, fordi det forbandt Himlad og Lothlann, og det var en østre passasje fra Angband til resten av Beleriand. Passet ble voktet av Celegorm og Curufin men da slaget Dagor Bragollach sto ble Aglons pass tatt og brødrene flyktet til Nargothrond. En tid senere (ca. år 469 av det første tideverv) tok Maedhros det tilbake, men det ble igjen latt ubevoktet da han flyktet etter Nirnaeth Arnoediad.

Som hele resten av Beleriand, ble også Aglon ødelagt i Vredens krig i det første tideverv.
FA

**Fa** kan være

* Oldtidskeiseren Fa under Xia-dynastiet i oldtidens Kina
* Fa (kinesisk filosofi), et konsept om etikk, logikk og rett
* Det tyske varemerket Fa for hygieneprodukter
* Den franske kommunen Fa

**FA**:
* Finansnæringens Arbeidsgiverforening
* En forkortelse for The Football Association
* Irlands fragmentariske annaler
*En forkortelse for Frelsesarmeen
Hvitneset nesebjørn

**Hvitneset nesebjørn** (*Nasua narica*) er et lite rovpattedyr i halvbjørnfamilien som holder til i treskogbeltet mellom Arizona i USA og Colombia og Ecuador i Sør-Amerika. Arten listes her uten underarter, men det kan godt vise seg at hvitneset dvergnesebjørn (*Nasua nelsoni*) egentlig bør klassifiseres som det. Taksonistene er uenige i øyeblikket.

## Referanser




## Eksterne lenker
*
Allgemeines bürgerliches Gesetzbuch

**Allgemeines bürgerliches Gesetzbuch für die deutschen Erbländer** (*den almene borgerlige lovbok for de tyske arveland*, senere bare kalt **Allgemeines bürgerliches Gesetzbuch**) er Østerrikes privatrettslige lovkodifikasjon.

## Historie

Den ble kunngjort gjennom keiserlig patent den 1. juni 1811 og trådte ikraft 1. januar 1812. Lovboken behandler omfattende alle viktige privatrettslige spørsmål. Opprinnelig gjaldt den i alle de tyske arvelandene i monarkiet (Cisleithania), senere gjelder den i alle Østerrikes nåværende delstater. Den ble senest innført på 1920-tallet i Burgenland (som tidligere hadde tilhørt den ungarske del av Habsburg-riket).

## Eksterne lenker
* Rechtsinformationssystem des österreichischen Bundeskanzleramtes
* Søketjeneste for føderal østerriksk lovgivning (Bundesrecht)
Inger Haldis Løite

**Inger Haldis Løite** (født 27. september 1958) er en norsk politiker (Ap). Løite var ordfører i Gjerstad fra 2015 til 2022. Hun har også en periode på Stortinget for Aust-Agder (2005-2009).

## Politiske verv
* 1999–2005: Kommunestyrerpresentant i Gjerstad kommune i Aust-Agder
* 2005–2009: Stortingsrepresentant for Aust-Agder
* 2011–2015: Varaordfører i Gjerstad kommune
* 2015–2022:       Ordfører i Gjerstad kommune (kommunens første kvinnelige ordfører)

Inger Løite har jobbet størsteparten av sitt yrkesaktive liv i Telenor, og har blant annet vært hovedtillitsvalgt ved Opplysningen 180.

## Stortingskomiteer

* 2005&ndash;2009 medlem av Kommunal- og forvaltningskomitéen.
* 2005&ndash;2009 medlem av Valgkomitéen.

## Referanser


## Eksterne lenker
*
Dagfinn Bakke

**Dagfinn Ingolf Bakke** (født 16. august 1933 i Lødingen, død 1. januar 2019 i Svolvær) var en norsk maler, avistegner og illustratør. Han var kjent under signaturen DAN.

Dagfinn Bakke tegnet for en rekke bøker og blader, og var blant annet fast tegner for *[[Lofotposten]]* fra 1956 til 1992. Som illustratør arbeidet han særlig med humoristiske illustrasjoner i akvarell og tusjpenn. Som billedkunstner laget han akvareller og grafikk. Han hadde flere separatutstillinger i inn- og utland, og er innkjøpt av blant annet Nasjonalgalleriet. Bakke vokste opp i Kanstadbotn i Lødingen, og bodde og arbeidet i Svolvær i Lofoten.

Bakke tegnet samtlige tegninger i bøkene om Oluf, skrevet av Arthur Arntzen. I 2015 mottok han Petter Dass-medaljen fra Nordlændingernes Forening.

## Referanser


## Litteratur
* Bjørn Tore Pedersen. *Det stivnede hav : en bok om kunstneren Dagfinn Bakke*. Bokbyen forlag 2013. ISBN 978-82-8316-000-0

## Eksterne lenker
* Bakkes presentasjonssider på norsk og engelsk
* Grafikk og biografi hos Gulden kunstverk
V sport

**V Sport** (tidligere **Viasat Sport og** **Viasport**) er en pakke med norske sportskanaler som eies av Nordic Entertainment Group (NENT Group).

## Visningsretter
NENT Group har kjøpt rettigheter til eksklusiv visning av en rekke sportsarrangementer, blant annet:
* Amerikansk fotball: NFL
* Fotball: UEFA Europa League, UEFA Europa Conference League (fra 2021) , Ligue 1, Championship, FA-cupen, Ligacupen og Æresdivisjonen
* Håndball: Mesterligaen og Bundesligaen
* Ishockey: NHL
* Motorsport: Formel 1, MotoGP, NASCAR og V8 Supercars
*Vintersport: alle grener fra FIS
Visningen av disse sportsarrangementene er fordelt mellom de ulike sportskanalene til NENT Group.

## Historikk
Den 4. september 2017 lanserte Viasat fire nye sportskanaler under merkenavnet «Viasport». De tidligere kanalene *Viasat Sport*, *[[Viasat Motor]]*, *[[Viasat Hockey]]* og *[[Viasat Fotball]]* utgikk og ble erstattet med *Viasport +*, *Viasport 1*, *Viasport 2* og *Viasport 3*.

Den 1. juni 2020 endret kanalene navn på nytt og byttet ut «Viasport» med «V sport». I tillegg til *V sport +*, *V sport 1*, *V sport 2* og *V sport 3*, endret golfkanalen navn til *[[V sport golf]]*.

## Fra MTG til NENT
Viasat-kanalene var eid av Modern Times Group (Viasat). I 2018 skiftet Modern Times Group (MTG) AS navn til Nordic Entertainment Group Norway AS.

### Tidligere sportskanaler
* Viasat Fotball
* Viasat Motor
* Viasat Hockey
* Viasat Sport N

## Referanser


## Eksterne lenker
* 
*
Zivilgesetzbuch

**Zivilgesetzbuch** (ZGB) er Sveits'  privatrettslige lovkodifikasjon. Den trådte ikraft i 1907, og ble skapt av Eugen Huber. Zivilgesetzbuch bygget på erfaringene fra Bürgerliches Gesetzbuch i Tyskland, og som klare forbedringer fra BGB er gjerne blitt fremhevet et tydelig språk, men likevel en høy grad av abstraksjon som har muliggjort at den kan tolkes vidt. Tyrkia har basert sin privatrettslige lovgivning på ZGB.
Ered Lithui

**Ered Lithui** eller (Sindarin: *Fjellene av aske*) **Askefjellene** er en fiktiv fjellkjede fra J.R.R. Tolkiens Midgard.

Ered Lithui møter Ephel Dúath ved Morannon, og derfra strekker den seg nesten rett fram mot øst i mange hundre mil, og skaper på den måten Mordors nordre grense. Navnet *Askefjellene* kommer av at fjellkjeden samler opp asken som kommer med vinden fra Orodruin (Dommedagsberg).
Ered Gorgoroth

**Ered Gorgoroth** eller **Skrekkens fjell** var en fiktiv fjellkjede i J.R.R. Tolkiens Midgard. Den lå i den nordre delen av Beleriand.

Ered Gorgoroth (også kalt bare *Gorgoroth*) var den søndre kanten av Dorthonions høyland, og det skilte Dorthonion og den nordlandene av Ard-galen fra ordentlig Beleriand.

Ered Gorgoroth fikk navnet sitt fra Sindaene fra Doriath, etter at kjempe-edderkoppen Ungoliant slo seg ned der og ble der for godt. Hun trakk til seg mange andre onde edderkopper, og de vevde nettene sine og tok bort alt lyset, og alle vårene ble ødelagte.

Sør for Gorgoroth lå det ubebodde landet *Nan Durgotheb* (*Den Grufulle Døds Dal*).

Gorgoroth hadde ingen kjente pass, og til og med Morgoths orker gikk forbi dem og ikke gjennom. I løpet av hele det første tidevervet var det bare Beren, sønn av Barahir, som hadde reist gjennom fjellene i Ered Gorgoroth, og han fortalte aldri om denne forferdelige reisen til noen.

Som resten av Beleriand, sank også Gorgoroth i havet under Vredens krig i det første tidevervet, men høylandet Dorthonion overlevde som øya Tol Fuin.
UPC

**UPC** er en forkortelse for:

* Unified Parallel C
* United Pentecostal Church
* Universal Product Code
* United Pan-Europe Communications

UPC Norge er også det tidligere navnet til selskapet Get.
Hubble

Ordet **Hubble** har flere betdyninger:
*Edwin Hubble
*Hubbles lov
*Hubble (enhet), lengdeenhet
*Hubble-serien
*Hubble-teleskopet
*Hubble-krateret på Månen
*2069 Hubble, asteroide
Eugen Huber

**Eugen Huber** (født 31. juli 1849 i Zürich, død 23. april 1923 i Bern) var en sveitsisk jurist, som utarbeidet den sveitsiske Zivilgesetzbuch, landets privatrettslige lovbok.

Legesønnen Huber studerte jus ved Universität Zürich, og tok doktorgraden i 1872 med avhandlingen *Die Entwicklung des Schweizerischen Erbrechts seit der Trennung der Schweizerischen Eidsgenossenschaft vom Heiligen Römischen Reich*. I 1875 var han korrespondent for en avis i Zürich og arbeidet fra 1877 til 1890 som dommer i Appenzell. I 1880 ble han utnevnt til professor i sveitsisk privatrett og forbundsrett (føderal lovgivning) ved Universität Basel og fra 1888 var han professor ved Martin-Luther-Universität Halle-Wittenberg i Tyskland, hvor han underviste i rettshistorie, privatrett, handelsrett, kirkerett og rettsfilosofi. I denne tiden begynte han å samle de enkelte kantonenes (delstatenes) privatrett i et verk på fire bind. I 1892 fikk han i oppdrag av Forbundsrådet (den føderale regjeringen i Sveits) å utvikle en felles privatrettslig kodifikasjon for Sveits. Dette arbeidet ble fullført 1907 og trådte ikraft i 1912.

## Referanser
Liberty Media

**Liberty Media** er et amerikansk konglomerat som er notert på NASDAQ. Selskapet kontrolleres hovedsakelig av magnaten John C. Malone. Liberty Media er fra 2016 hovedeier av Formula One Group.

## Referanser


## Eksterne lenker
*
Memorat

**Memorat** betegner i folkloristikken en fortelling om et menneskes møte med det overnaturlige. Det egentlig memorat er førstehåndsmemoratet, opplevd av fortelleren selv, men en opererer også med annenhåndsmemorat. Dette er en fortelling som er videreformidlet i det en forteller en historie en bekjent som har meddelt å ha opplevd noe supranormalt.

Begrepet ble lansert av den svenske folkloristen Carl Wilhelm von Sydow og er blitt brukt på en kildekategori i folketroforskningen. Fabulatet, som er et sagn eller en oppdiktet fortelling, trenger ikke å inneholde reelle trosforestillinger, men memoratet kan vise oss hvilke forklaringsmodeller en opplever, tar i bruk når en unormal opplevelse skal forklares. Folketroforskeren avgrenser memoratet til de fortellingene fortelleren selv har opplevd, men folkediktningsforskeren kan også være interessert i «gjenfortalte memorater». Sydows term svarer et stykke på vei til det Peter Christen Asbjørnsen karakteriserte som huldreeventyr. 

Vanligvis vil fortellingen om det selvopplevde skille seg klart fra det gjenfortalte. Det selvopplevde er preget av sanseopplevelsene, detaljerikt og oftest uten en klar struktur. Det gjenfortalte må nødvendigvis være såpass strukturet at det lar seg huske uavhengig av at man husker sanseopplevelsene. Det gjenfortalte kan vise oss episk teknikk i bruk.

:*«Men så var det en gong je var ute på fuglelokk – det kunne vel væra mot enden, så i slutningen av augusti måne, for blåbæra var gjord og tyttebæra tok til å bli rau – je satt utmed en sti på ei tuve ne-imellom noen busker, slik at je såg ne-etter stien og et lite dalsøkk, og der var det enda fullt med lyng og tuver; neafor var det noen mørke berghòl. Je hørte høna kakla ne-i lyngen, je lokka og tenkte: får je se deg nå, skal du ha kakla siste gongen. Men så fekk je høre det kom noe tuslandes bak meg på gangstien. Je såg meg ikring, og det var en gammal mann; men det rareste var at han hadde liksom tre bein, og det eine hang og dingla mellom de to andre, me' han gikk ne-over stien. Ja, han gikk inte rektig heller, det var liksom han glei, og borte vart 'n i et av de mørkeste avhòla ne-i dalen.»*
::::Fra Peter Chr. Asbjørnsen: *Matthias Skytters historier*

Typisk for memoratet er at det overnaturlige ikke er identifisert. Mathias skytter setter ikke noe navn på denne skapningen. Slike uspesifiserte overnaturlige vetter kaller folkloristene numen.

For at et memorat skal leve videre i tradisjonen, må det skje en episk omforming til et sagn. Individuelle trekk hos personene viskes ut, mer tilfeldige omstendigheter og detaljer i situasjonen forsvinner, og hendelsen standardiseres i overensstemmelse med rådende oppfatninger om det overnaturlige i miljøet. Memoratet kan etter hvert inngå som et tillegg i et allerede eksisterende sagn, eller danne kjernen til et nytt, men da er det ikke lenger et memorat.

Bevisste fortellere kan også fortelle sagn som memorat. Det vil i tilfelle styrke fortellingens troverdighet. Folkloristen Brynjulf Alver kaller slike «opplevde sagn» for Experience legends.

## Se også
*Dite
*Fabulat
*Kriteriumsmotiv
*Kronikat

## Litteratur
* *Norsk Folkedikting III. Segner*. Oslo, 1963
Ered Lómin

**Ered Lómin** (*De Gjallende Fjell*) er en fiktiv fjellkjede i J.R.R. Tolkiens Midgard. Ered Lómin former den vestre kanten av Hithlum. Gjemt i denne fjellkjeden er *Cirith Ninniach*, some er bevoktet av Noldoenes porter. I tillegg møter den Ered Wethrin i sør hvor den danner Dor-Lómin.
Faslefoss kraftverk

**Faslefoss kraftverk** er et kraftverk som ligger i Nord-Aurdal kommune i Innlandet fylke.

Kraftverket utnytter fallet på 38 m mellom Strondafjorden og Fløafjorden.

Det er installert en kaplanturbin på 18 MW.  Midlere årsproduksjon er på ca. 86 GWh.

## Historie
Det første kraftverket var Faslefoss provisoriske kraftverk, trolig fra 1922. Effekt 130 kW, falhøyde ca 6 meter.

Faslefoss 1 sto ferdig i 1933 med en turbin. Effekt på 350 kW med 13,5 meter fall. Det lå på østiden av elven. Ble revet noen år senere, aggregat ble flyttet til Faslefoss 2.

Faslefoss 2 sto ferdig i 1939 på vestsiden av elven. Fallhøyde 20 meter til Fjøshølen. 3 aggregater med samlet effekt 2900 kW. Nedlagt da dagens kraftverk stod ferdig i 1980. Rørgaten er fjernet. Bygningen ble overtatt til fiskeoppdrett.

Det var også et kraftverk litt lenger ned i elven som nyttet et fall på 10 meter ned til Fløafjorden. Det var gravd ut en kanal på 220 meter fra dammen til kraftverket. Også det ble nedlagt i 1980, kanalen ble da fylt igjen.

## Referanser


## Kilder
* 
* NVE vannkraftdatabase
* Hafslund E-CO
Høyre (andre betydninger)

**Høyre** har flere betydninger:

*Høyre, et norsk politisk parti.
*Højre, et dansk politisk parti, forløper til Det Konservative Folkeparti.
*Høyre, en relativ retning eller posisjon.
*Heraldisk høyre, motsatte retninger.
*Høyresiden, samlebetegnelse for konservative og borgerlige partier, bevegelser og ideologier.
*Høyreback, posisjon i flere ballidretter.
Venstre (andre betydninger)

**Venstre** har flere betydninger:

*Venstre, et norsk politisk parti.
*Venstre (Danmark), et dansk politisk parti.
*Venstre (Polen), politisk allianse i Polen
*Venstresiden
*Venstre, en retning eller posisjon, også kalt babord.
Ered Luin

**Ered Luin** eller **Blåfjellene** er en fiktiv fjellkjede i J.R.R. Tolkiens Midgard. Blåfjellene lå helt i vest i Eriador. Ered Luin er også kalt **Blåryggen** i Ringenes herre og **Ered Lindon**.

I det første tidevervet var Ered Luin ennå en hel ubrukket linje som skilte Eriador fra Beleriand. Det var syv elver som sprang ut av fjellene på dens vest side, og landet som disse elvene fløt gjennom ble kalt for Ossiriand, og senere også som Lindon, og derfor ble Ered Luin også kalt Ered Lindon av og til. Dvergenes byer Belegost og Nogrod var også plassert i denne fjellkjeden.

Fjellkjeden ble brutt i valaenes krig mot Morgoth, og midt i kjeden brøt sjøen gjennom, og skapte et nytt utløp for elven Lhûn. I midten av sprekken der Lhûn møtte havet ligger Gråhavnene (Mithlond) i alvenes kongerike Lindon. Når Ered Luin ble snakket om som Lindons grenser ble den også nevnt som Ered Lindon.

I Ardas skapelse var Blåfjellene ment å møte *Gråfjellene* i sørlandene, og forme den vestre veggen av Midgard, akkurat som *Rødfjellene* (Orocarni) og *Gulfjellene* formet den østre veggen. Fjellkjeden Blåfjellene var egentlig forbundet med *Rødfjellene* ved Ered Engrin eller *Jern fjellene* (*Jern fjellene* er ikke det samme som Jernhøene). Men Ardas symmetri ble ødelagt i krigene allerede før De to lampers år.
Hordaland krins av Norges speiderforbund

**Hordaland Krins** er Norges speiderforbunds krets i Hordaland.

## Historie
Speiderarbeidet blant gutter i Bergen startet allerede i 1910, bare 3 år etter at Baden Powell samlet de første speiderne på Brownsea Island. De første troppene ble organisert i 1911, og i 1912 ble Bergen Krets av Norsk Speidergutt-Forbund (NSF) etablert. Jentene fikk organisert speiderarbeid i 1921, og Norsk Speiderpikeforbund (NSPF) ble etablert med sitt første hovedstyre i Bergen. I 1978 ble NSF og NSPF slått sammen til Norges speiderforbund.

1. Laksevåg speidergruppe ble grunnlagt 18. mai 1911 og har tilholdssted på Laksevåg i Bergen. Laksevåg var blant de første stedene i landet hvor speiderarbeidet dukket opp. De er ikke jent hvem disse guttene var. De begynte å «leke speidere» alt tidlig på høsten 1910, men det er ukjent hvordan de hadde fått høre om den nye speiderbevegelsen. 1. Laksevåg speidergruppe har eksistert uavbrutt siden og er Hordalands eldste og en av landets aller eldste eksisterende speidergrupper.

Kretsgrensene har variert opp gjennom årene, men hovedaktiviteten har i alle år vært konsentrert om Bergensregionen for Bergen Krets, mens Hardanger/Voss og Sunnhordland var egne kretser. 1. januar 2001 ble Bergen Krets og Hardanger/Voss krins slått sammen til Hordaland krins som omfatter Hordaland fylke med unntak av de kommunene som inngår i Ryvarden krets.

Speiderarbeidet omfatter i dag aldersgruppene fra 6 år og oppover. Kretsen har i alt ca. 30 aktive speidergrupper fordelt på 8 kommuner, i alt 1500 medlemmer.

## Grupper
**[[Fjell (kommune)|Fjell]]**
*Ekerhovd FA
*Kolltveit BK
**[[Lindås kommune (Hordaland)|Lindås]]**
*1. Lindås
**[[Kvam kommune|Kvam]]**
*Norheimsund Speidergruppe
*1. Øystese
**[[Os kommune (Hordaland)|Os]]**
*Os Kolskogen
**[[Osterøy kommune|Osterøy]]**
*Hausspeidarane
**[[Sund (kommune)|Sund]]**
*Glesnes Speidergruppe
**[[Voss kommune (Hordaland)|Voss]]**
*Voss Speidargruppe
**[[Bergen kommune (Hordaland)|Bergen]] sentrum**
*Bergen 1 FA
**Bergen øst**
*1. Lone
*Arnatveit NMU
**Bergen vest**
*1. Laksevåg (stiftet 1911, eldst i Hordaland)
*3. Laksevåg sjø
*Bergen MS
**Bergen sør**
*1. Fjøsanger (stiftet 1921, vant NM i speiding i 2005 og 2011)
*1. Skjold (stiftet 1956, holder til i Fana)
*1. Øvsttun
*16. Bergen
*18. Bergen
*23. Bergen (stiftet 1933, tilhold i Årstad-bydel)
*Bønes Speidergruppe
*Solheimsviken FA
*Ulriken Speidergruppe
*Sandsli Speidergruppe
*Liland Speidergruppe
*Søreide speidergruppe
*Fanafjell Speidergruppe
**Bergen nord**
*1. Storåsen (stiftet 1976, holder til i Åsane)
*4. Bergen-Sandviken
*Hordvik NMU

## Referanser


## Eksterne lenker
* 
*
Kampen for tilværelsen

**Kampen for tilværelsen** er den vanlige norske oversettesen av de engelske frasene *struggle for existence* og *struggle for life*. Begrepet ble innført av Thomas Robert Malthus i sitt *[[Essay on the Principle of Population]]* (1798). Det hadde, sammen med Thomas Hobbes’ «alles kamp mot alle», stor betydning i samfunnsdebatten i victorianismens Storbritannia. Begrepet har vært problematisk fordi enkelte ideologier har fremstilt kampen for tilværelsen ikke bare som en beskrivelse av en faktisk tilstand, men også som et ideal for menneskelige samfunn (se sosialdarwinisme).

## Bruk av begrepet hos Darwin
I&nbsp;dag forbindes begrepet gjerne med Charles Darwin, som overtok det fra Malthus. Det forekommer allerede i tittelen til Darwins bok ''Om artenes opprinnelse gjennom det naturlige utvalg, eller begunstigede rasers opprettholdelse i '''kampen for tilværelsen'''''. Darwin gjorde tydelig rede for den «vide og metaforiske betydningen» som han tilla frasen, at det altså slett ikke bare var snakk om fysisk kamp mellom to individer, men at f.eks. også «en plante på randen av en ørken sies å kjempe for livet [*struggle for life*] mot tørken». Den norske oversettelsen av *struggle for existence/life* som «kampen for tilværelsen» kan derfor sies å være mer ledende enn originalen, som også kunne gjengis mer nøytralt som «strevet for å overleve». I&nbsp;dag brukes begrepet *[[konkurranse (biologi)|økologisk konkurranse]]* for å beskrive dette fenomenet. Konkurranse tar i naturen sjelden formen av «alles kamp mot alle», fordi samarbeid både innen og mellom arter (altruisme, mutualisme) kan gi konkurransefortrinn, noe også Darwin påpekte.

Darwin selv støtta ikke opp under noen normativ tolkning av kampen for tilværelsen. Han mente bl.a. at rike var moralsk forplikta til å hjelpe de fattige, selv om dette innebar en opphevelse av kampen for tilværelsen.

## Referanser


## Se også
* Alles kamp mot alle
* Den sterkestes rett
* *[[Survival of the fittest]]*
Euarchontoglires

* gnagere og haredyr
* primater og skjermflygere
* trespissmus

**Euarchontoglires** er en av de større gruppene som pattedyrene deles i. Gruppen omfatter gnagere og haredyr (Glires), trespissmus (Scandentia) og primater og skjermflygere (Primatomorpha), og omfatter derved om lag halvparten av pattedyrenes arter, hvorav de fleste er gnagere.

## Biologi
Eurachontaglirene kjennetegnes med relativt konservativ pattedyranatomi. Alle er sålegjengere eller moderate tågjengere, og alle har fem tær på alle føtter. Med unntak av flodsvin og enkelte primater (for eksempel menneske) er alle artene små eller mellomstore. De fremste paret med fortenner i overkjeven er gjerne større enn de neste fortennene. Mest utviklet er dette hos gnagerne som bare har et enkelt par fortenner, men også hos for eksempel mennesker er det første fortannparet større enn de neste.

## Gruppenavnet
Euarchontoglires er satt sammen av to navn, hvorav det ene er påvirket av et tredje:

* **Archonta** var navnet på en gruppe som man antok besto av (stor)flaggermus, primater, skjermflygere og trespissmus. (På grunn av flaggermusenes antatte nære slektskap til primatene ble denne hypotesen spøkefullt omtalt som «Batman-teorien».) Nøye slektskapsanalyser viste imidlertid at flaggermus slett ikke var nært beslektet med verken primater, skjermflygere eller trespissmus. De tre sistnevnte gruppene sammenfattes nå av flere som **Euarchonta** (der den greske stavelsen *eu* betyr «egentlig, ekte»). De innbyrdes slektskapsforholdene mellom de tre gruppene er fortsatt noe usikre.
* **Glires** (flertall av latin *glis* = «syvsover» [dvs. dyret, ikke B-mennesket]) består av gnagere og haredyr, som dermed er hverandres søstergrupper.

Som vist i det andre treet nedenfor, under etterkommere, er det imidlertid ikke sikkert, at Euarchonta gyldig. En ny inndeling (se det tredje treet under) plasserer Scandentia (trespissmus) som søstergruppen til Glires og ekskluderer derfor Euarchonta.

## Systematisk inndeling
### Forfedre

### Etterkommere
Det første kladogrammet under viser primatenes slektskap til andre grupper, slik man har regnet det i senere år, blant annet i henhold til Kriegs *et al.* (2007). Det andre kladogrammet viser en nyere inndeling av dette slektskapet, og er i henhold til Meredith *et al.* (2011) og Zhou *et al.* (2015). Selv om det ser ut til å være generell enighet om, at Scandentia (trespissmus) har en basal plassering i slektstreet, er det fortsatt usikkerhet knyttet til den nøyaktige plasseringen.

En ny inndeling plasserer Scandentia (trespissmus) som søstergruppen til Glires (gnagere og haredyr) og ekskluderer dermed Euarchonta.

## Referanser




## Eksterne lenker
*
Lokalavisa Trysil - Engerdal

***Lokalavisa Trysil - Engerdal***, tidligere ***Lokalavisa Sør-Østerdal***, er en lokalavis med hovedredaksjon i Elverum og lokalkontor i Trysil. Avisa dekker kommunene Elverum, Åmot, Trysil, Engerdal og Stor-Elvdal.
Lokalavisa kommer ut tre ganger i uka (tirsdag, torsdag og lørdag), og første utgave kom på gata 17. september 2005. Avisa har 8 redaksjonelle medarbeidere. Ansvarlig redaktør siden oppstarten i 2005 er Tone Strugstad Qviller.

Etableringen av avisa må sees som en del av en *aviskrig* mellom de to ledende avisene i fylket: Hamar Arbeiderblad og Østlendingen. Lokalavisa Trysil - Engerdal er en abonnementsavis som eies av Hamar Media. I tillegg distribueres avisa sammen Hamar Arbeiderblad til dennes abonnementer i Østerdalen. Tradisjonelt har Østlendingen hatt hegemoni i Elverum og i Østerdalen nord og øst for Elverum, mens HA har hatt hegemoni på Hedmarken.

## Opplag
Bekreftede netto opplagstall fra Mediebedriftenes Landsforening:
* 2006: 1&nbsp;798 
* 2007: 2&nbsp;084
* 2008: 2&nbsp;530
* 2009: 2&nbsp;803
* 2010: 3&nbsp;142
* 2011: 3&nbsp;212
* 2012: 3&nbsp;083
* 2013: 3&nbsp;006
* 2014: 2&nbsp;693
* 2015: 2&nbsp;222
* 2016: 2&nbsp;282
* 2017: 2&nbsp;215

## Referanser





## Eksterne lenker
* 
*
Riksdagsvalget i Tyskland 1871

**Valget i Tyskland 1871** var det første føderale valg i Tyskland etter den tyske riksgrunnleggelse.

## Resultater

## Referanser
Tribus (biologi)

**Tribus**, også kalt **stamme**, **bransje** og **gren**, er en valgfri kategori brukt i den biologiske systematikken. Den brukes når det er hensiktsmessig med et ekstra nivå mellom underfamilie og slekt. Av og til deles en tribus i flere undertribuser.

Som hos andre kategorier (med unntak av arten) er det et rent skjønnsspørsmål hvilke grupper man velger å kalle tribus. Nyere systematikk er mer opptatt av organismenes slektskap eller stamtre enn av kategorier. 

De vitenskapelige navnene har normalt en gjenkjennelig endelse, dannet ut fra roten på typusslektens navn.  
* Plantetribus har endelsen **-eae**, undertribus har endelsen **-inae**.
* Dyretribus og -undertribus er henholdsvis. **-ini** og **-ina**.
Berthe Toppenhaug

**Berthe Nielsdatter Toppenhaug** (født 1764 i Gran, død 22. desember 1840 i Gjerdrum) var en norsk folkemedisiner eller signekjerring. Hun var fra husmannsplassen Toppenhaugen under Hvaleby i Gran, men flytta som voksen til Gjerdrum og bodde på en plass under garden Fjellstad.

Hun er identisk med den Berte Tuppenhaug som Peter Chr. Asbjørnsen skildrer i «Berte Tuppenhaugs fortellinger» fra 1845: *«Skarpe, rappe, litt skjeve øyne, fremstående kinnben, en bred nese og gulbrun hudfarge ga Berthes ansikt et fremmed, østerlandsk, nesten hekseaktig uttrykk, og det var da heller ikke å undres over; for hun var den fremste signekjerring på lang lei.»* 

Av fortellinga framgår at hun ble tilkalt til sjuke folk i flere bygder på Romerike. Hennes metode var å kombinere legemidler med lesning av trollformler. I et notat gir Asbjørnsen en oppskrift på «Berhe Tuppenhaugs undersalve»: *«Det var et Dekokt paa Vievang, [[Marihand]], [[Tysbast]] og Flaurogn ... og saa en Blomst som bær Blømme og er synlig en Dag ved St. Hans Tid.»* 

## Eksterne lenker
* Berte Tuppenhaugs fortellinger
System (biologi)

Et **system** er en ordnet oppstilling av delgruppene av en organismegruppe.
Mens *[[Biologisk systematikk|systematikk]]* betegner vitenskapen som klassifiserer organismer, er altså et *system* ett konkret resultat av en slik klassifiserende aktivitet.
(Selv om *systematikk* fra tid til annen også brukes for å betegne et system.)

Avhengig av den systematiske filosofien som ligger bak opprettelsen av et gitt system, er systemet en gjengivelse av gruppens stamtre eller tar eks- eller implisitt hensyn til andre faktorer enn slektskap, slik som likhet.

## Eksempel: Virveldyrenes system
Det følgende tradisjonelle systemet over virveldyr kan tjene som eksempel:

Et alternativt system for den samme gruppen er dette:

En tredje mulighet er denne:

I og med at systemer er overenskomster, er de viste tre variante like «korrekte», og det fins mange flere tenkelige systemer.
Kjensgjerningen at det fins mange mulige systemer, betyr altså *ikke* at man «ikke har forsket nok».
Grunnen er en helt annen, nemlig at ulike systematikere vil uttrykke forskjellige ting med et system.

Forskjellene mellom de tre systemene over kan oppsummeres med tre punkter:
# *Bruk av [[parafyletisk gruppe|parafyletiske grupper]]:* Det første systemet benytter seg av parafyletiske (beinfisk og krypdyr), mens de to andre systemene ikke gjør det. Kun de to siste systemene gjør det altså mulig å lese stamtreet ut av systemet.
# *Rekkefølgen:* Det siste systemet har sortert gruppene etter stigende artstall (dvs. av to søstergrupper står den med færrest arter først). Det andre systemet har sortert søstergruppene alfabetisk. Det første systemet har et uklart kriterium for sorteringen, som muligens bygger på den foreldete forestillingen om «utviklingsgrad» (dvs. jo mer en gruppe ligner på pattedyr, desto lenger nede står den i lista).
# *Bruk av [[kategori (biologi)|kategori]]er (som «[[klasse (biologi)|klasse]]r» og «[[orden (biologi)|orden]]er»):* De to første systemene bruker kategorier, mens den tredje ikke gjør det. Siden det andre systemet opererer med mange flere grupper (så å si med et større detaljnivå) enn det første, må den også ta i bruk flere underkategorier. Videre ser man fra en sammenligning av det andre med det tredje alternativet at kategoriene ikke tilfører ytterligere informasjon.

Betydningen av systemer har avtatt betraktelig i løpet av de siste par tiårene.
Istedenfor har stamtrær overtatt.
Grunnen er sannsynligvis at stamtrær gir entydig informasjon i tillegg til å ordne organismer, mens systemer kun gjør det siste.

## Se også
*Slektskap
*stamtre
*systematikk
Riksdagsvalget i Tyskland 1874

**Valget i Tyskland 1874** var det andre føderale valget i Tyskland etter den tyske riksgrunnleggelse.

## Resultater

### Alsace-Lorraine
Teleologi

**Teleologi** er læren (gresk *λόγος*, *logos*) forklaringer og argumenter om prosessers formål, plan og hensikt (gresk *τέλος*, *telos*). Det omvendte av teleologi er kontingens.

I skolastikken antok man at alle ting har en iboende tendens til å virkeliggjøre sin eksistensgrunn.
Enhver hendelse kunne dermed tolkes som meningsfull, fordi den hadde som mål å oppnå hensikten bak de involverte tingenes eksistens.
Den ontologiske posisjonen at alle prosesser er teleologiske, dvs. har et dypere mål, kalles finalisme.

I biologien har teleologiske forklaringer blitt erstattet med teleo''nomiske'' forklaringer, fordi biologiske prosesser og tilpasninger *ser ut som om de har et mål i fremtiden*, mens de egentlig har en *årsak i fortiden*.

## Referanser


## Eksterne lenker
*
Kloakkdyr

* maurpinnsvin
* nebbdyr

**Kloakkdyr** (Monotremata) er en liten og særpreget orden med svært primitive pattedyr, som består av to familier med til sammen fire eller fem arter fordelt i tre slekter. En med nebbdyr og tre eller fire arter med maurpinnsvin. En fellesnevner er at artene legger egg, og er så forskjellige fra andre pattedyr at ordenen har fått sin egen underklasse. Alle artene er endemiske for Oseania, nærmere bestemt Australia, Tasmania og Ny-Guinea. Kloakkdyrene er søstergruppen til de egentlige pattedyrene.

## Beskrivelse

Navnet refererer til *kloakken*, som er den zoologiske betegnelsen for en felles åpning av tarm og egg- eller sæd- pluss urinleder. Kloakkdyr er imidlertid ikke de eneste pattedyr med kloakk. Det forekommer også hos blant annet tenreker, gullmuldvarper og enkelte arter spissmus.

Kloakkdyrene legger egg (dvs. er ovipare) og har melkekjertler, men ikke patter.
Ungene slikker altså etter klekkingen melk fra morens hud.

Dyrene har «typiske» pattedyrtrekk (som pels, varmblodighet og et sekundært kjeveledd) bestående av en enkelt knokkel og tre knokler i det indre øret, selv om et sett med tre øreknokler utviklet seg uavhengig hos kloakkdyrene og de resterende pattedyr.

Mens ovipari og kloakken er opprinnelige egenskaper, finner man også flere avledede særtrekk ved kloakkdyrene. Blant disse er at hannene bærer en spore i ankelen. Sporen brukes hos nebbdyrene i kamp mot konkurrenter og for å forsvare eller tilegne seg et territorium, og står i forbindelse med en giftkjertel som kun produserer gift i paringssesongen. Hos maurpinnsvinene er sporen tilbakedannet og giftkjertelen, som har sluttet å produsere gift, er blitt en duftkjertel som skiller ut et voksaktig sekret hannene benytter i kjemisk kommunikasjon. Enten for å signalisere til hunner eller for å markere seg overfor andre hanner. Videre har kloakkdyrene i evolusjonens løp tapt både tenner, skjønt nebbdyr har tenner på barnestadiet, og den høyre eggstokken. Nebbdyrene er også utstyrt med elektroreseptorer. Et særtrekk nebbdyrene blant pattedyr kun deler med delfinarten Sotalia guianensis.

Man anslår at kloakkdyrenes utviklingslinje forgrenet seg fra de øvrige pattedyrenes (Theria) for mellom 160 og 210 millioner år siden. Altså før dinosaurene døde ut.

I utviklingens løp har kloakkdyrene også mistet magesekken.

## Kladogram

## Referanser


## Eksterne lenker
*
System

**System** betegner en sammenhengende helhet, eller en ordnet oversikt over en slik. For spesialbetydninger se:

* Det endokrine system, styrer kroppens hormonproduksjon
* Informasjonssystem, et system for behandling av informasjon
* Operativsystem, et grunnleggende program på en datamaskin
* PA-system, et lydanlegg
* Periodesystemet, en tabell over alle kjente grunnstoffer
* Planetsystem/solsystem, planeter og andre himmellegemer i bane rundt en stjerne
**Solsystemet, solsystemet som jorden er en del av
* Biologisk systematikk, læren om det biologiske mangfoldet og dets ordning
** System (biologi), en ordnet oppstilling av delgruppene av en organismegruppe
** *[[Systema naturae]]*, Carl von Linnés mest innflytelsesrike bok
* Systemutvikling, metodisk og målrettet arbeid med å lage nye program-, data- eller informasjonssystemer
* Systemdynamikk, et sett med konseptuelle verktøy som muliggjør forståelse av strukturen og dynamikken i komplekse systemer
* Systemteknikk, tverrfaglig felt innen ingeniørvitenskap og ingeniørledelse som fokuserer på hvordan man designer og administrerer komplekse systemer gjennom deres livssyklus
* Systemteori, tverrfaglig felt om studiet av systemer
* System (kybernetikk)
* System (mekanikk)
* Termodynamikk:
** Isolert system, utveksler verken energi eller materie med omgivelsene
** Lukket system, utveksler ikke materie med omgivelsene
* Sosialt system
Riksdagsvalget i Tyskland 1877

**Valget i Tyskland 1877** var det tredje føderale valg i Tyskland etter den tyske riksgrunnleggelse.

## Resultater

### Alsace-Lorraine

## Referanser
Teleonomi

**Teleonomi** betegner den *tilsynelatende* målrettetheten av biologiske prosesser eller egenskaper.
Begrepet ble foreslått av Colin Pittendrigh i 1958 (og videreutviklet av Ernst Mayr) som parallell til teleologi, som er *ekte* målrettethet.

I biologien falt grunnlaget for teleologiske forklaringer bort da Charles Darwins bok *[[Artenes opprinnelse]]* kom ut i 1859.
Inntil da hadde organismenes tilpasninger blitt forklart med at de var «godt for» noe, f.eks. at vi har øyne *for at vi skal kunne se*, eller at tigeren har striper *for at den ikke oppdages så lett*.
Feilen ligger her i at slike forklaringer antar et mål i fremtiden &ndash; et organ utvikles for å utøve en viss funksjon *når det er ferdigutviklet*.
Slike forklaringer impliserer en «plan» eller en forutseende skaper.
Evolusjonsbiologiens forklaring er derimot at organismer har tilpasninger fordi disse *i fortiden* har vært en fordel og derfor har blitt bevart og/eller forbedret gjennom naturlig seleksjon.
Fordi grunnen til tilpasninger ligger i fortiden, men prosessen *ser ut som* en teleologisk utvikling, har begrepet teleo*nomi* blitt innført.

For bevisste handlinger hos mennesket har teleologiske forklaringer selvfølgelig fortsatt sin gyldighet.
Også individualutviklingen er teleologisk i den forstand at den har et *mål* (det kjønnsmodne individet), selv om *grunnen* til denne utviklingen er teleonomisk.
Glires

* haredyr
* gnagere

**Glires** eller **gnagere og haredyr** (fra latin *glires* - syvsovere) er en gruppe som består av gnagere og haredyr. Tidligere ble haredyr og gnagere sett på som en orden, men det er ganske tydelige anatomiske detaljer som skiller de to gruppene, slik at de i dag har hver sin orden: Enkelttannede- og Dobbelttannede gnagerne.

Hypotesen om at disse danner en monofyletisk gruppe, har lenge vært forholdsvis godt akseptert basert på morfologiske egenskaper. Retrotransposon-markører gir entydig støtte til Glires-hypotesen. Enkelte trekk i de to gruppene ser likevel ut til å være analoge trekk, et resultat av konvergent evolusjon. Ifølge data basert på DNA fra cellekjerner er Glires søstergruppen av primatene og deres nærmeste slektninger, slik at de to danner Euarchontoglires, men genetiske data fra bl.a. mitokondrielt DNA har vært mer tvetydige.

## Systematisk inndeling
Det første kladogrammet under viser primatenes slektskap til andre grupper, slik man har regnet det i senere år, blant annet i henhold til Kriegs *et al.* (2007). Det andre kladogrammet viser en nyere inndeling av dette slektskapet, og er i henhold til Meredith *et al.* (2011) og Zhou *et al.* (2015). Selv om det ser ut til å være generell enighet om, at Scandentia (trespissmus) har en basal plassering i slektstreet, er det fortsatt usikkerhet knyttet til den nøyaktige plasseringen.

En ny inndeling plasserer Scandentia (trespissmus) som søstergruppen til Glires (gnagere og haredyr) og ekskluderer dermed Euarchonta.

## Referanser




## Eksterne lenker
*
Araknologi

**Araknologi** eller **arachnologi** (gresk αράχνη [*arachne*] = «edderkopp») er læren om edderkoppdyr, og utgjør dermed en gren av zoologien.
Av og til betraktes araknologien som en del av entomologien.
Valget i Tyskland 1919

**Valget i Tyskland 1919** var det 14. føderale valg i Tyskland etter den tyske riksgrunnleggelse. Samtidig var det valg til en forfatningsgivende nasjonalforsamling etter monarkiets undergang ved slutten av første verdenskrig.

Parlamentet møttes i Weimar og vedtok den andre tyske riksforfatningen.

## Resultater

### Soldater stasjonert i øst
Herpetologi

**Herpetologi** (gresk ἑρπετόν [*herpeton*] = «krypdyr») er læren om (amfibier og) krypdyr, og utgjør dermed en gren av zoologien.

Amfibiene omfatter frosker, padder og salamandere. Krypdyrene (reptilene) omfatter slanger, øgler (firfisle og stålorm), skilpadder, krokodiller og broøgler (tuatara). 

**Herptiler** er en fellesbetegnelse på amfibier og krypdyr. 

## Noen kjente herpetologer
*Austin Stevens
*Steve Irwin
*Jeff Corwin

## Referanser
Sky Tower (Auckland)

**Sky Tower** er et tårn som ligger på hjørnet av gatene Victoria og Federal Street i sentrum av Auckland, New Zealand.

Fra bakkenivå til toppen er det 328 meter høyt, noe som er det høyeste bygget i den sørlige hemisfære. Tårnet er en del av hotell- og kasinokomplekset som er eid og drevet av selskapet SKYCITY Entertainment Group.

Etter to og et halvt års byggearbeide ble tårnet åpnet den 3. mars 1997. Under konstruksjonen ble det brukt  kubikkmeter sement og 2000 tonn stål. Masten på toppen veier alene mer enn 170 tonn. Tårnet er beregnet å klare et jordskjelv på 8.0 på Richters skala.

Hvert år besøker over 400 000 mennesker tårnet.

Tårnet blir ikke bare brukt som utsiktspunkt og fornøyelsessenter, men også til telekommunikasjon. Den øverste delen har to restauranter og flere observasjonsdekk. 

Det er den tolvte høyeste bygningen i verden.

Den 17. september 2005 truet piloten av et kapret småfly med å kollidere i tårnet. Over 500 mennesker som oppholdt seg der ble evakuert. Denne dagen var også parlamentsvalg i New Zealand. Det ble senere slått fast at piloten ikke hadde politiske motiver for trusselen, men personlige problemer. Flyet styrtet i havnen like ved.

## Referanser


## Eksterne lenker
* 
* Bygningsinformasjon
Riksdagsvalget i Tyskland 1878

**Valget i Tyskland 1878** var det fjerde føderale valg i Tyskland etter den tyske riksgrunnleggelse.

## Results

### Alsace-Lorraine

## Referanser
Riksdagsvalget i Tyskland 1912

**Valget i Tyskland 1912** var det 13. føderale valg i Tyskland etter den tyske riksgrunnleggelse. Ved dette valget gjorde SPD sitt gjennombrudd og ble største parti. Det mer enn doblet antall seter i Riksdagen siden valget i 1907.

## Resultater

### Alsace-Lorraine
Iktyologi

**Iktyologi** (gresk ιχθύς [*ichthys*] = «fisk») er læren om fiskene, og utgjør dermed en gren av zoologien. Vitenskapen er særskilt innrettet på grunnleggende studier av fisker, såsom deres systematikk, morfologi, biogeografi, atferd og betydning innen økologien.

Det eksisterer rundt 25&nbsp;000 arter av fisk, noe som gjør dem til den største gruppen virveldyr.
Ca. 250 nye arter blir offisielt klassifisert av vitenskapen hvert år.

Moderne iktyologi har sine røtter hos den svenske biologen Peter Artedi (1705–1735), som regnes som grunnlegger av iktyologien som vitenskap gjennom sitt verk *Ichthyologia* fra 1738. Artedi var nær venn med Carl von Linné, som gav ut *Ichthyologia* etter forfatterens død.

## Eksterne lenker
* Utdanning.no sin yrkesbeskrivelse av iktyolog
Malakologi

**Malakologi** (gresk μαλακός (*malakos*) = «myk») er læren om bløtdyr, og utgjør dermed en gren av zoologien. Malakologien oppsto som gren på 1800-tallet, for å skille studiene fra de rene studiene av bløtdyrskall, konkologi.

## Referanser
Riksdagsvalget i Tyskland 1907

**Valget i Tyskland 1907** var det 12. føderale valg i Tyskland etter den tyske riksgrunnleggelse.

## Resultater

### Alsace-Lorraine
Tyin kraftverk

**Tyin kraftverk** ligger i Årdal kommune i Vestland fylke. Det nye kraftverket ble satt i drift 1. oktober 2004.

Kraftverket utnytter fallet fra innsjøen Tyin til Øvre Årdal.

Det har en installert effekt på 374 MW fra to peltonturbiner og produserer årlig rundt 1,4 TWh.

Kraftverket er eid av Hydro Aluminium. Det er Hydros største kraftverk.

## Referanser


## Kilder
* 
* NVE vannkraftdatabase
* Norsk Hydro (arkiv)

## Eksterne lenker
* ''«Ny konsesjon for Hydro Aluminium sine kraftanlegg i Årdal»'', pressemelding fra Olje- og energidepartementet fra 26. januar 2001
* ''«Nytt Tyin kraftverk»'' , artikkel i Teknisk Ukeblad fra 12. februar 2001